ร้านนี้ตั้งอยู่ริมถนนเลี่ยงเมืองหนองมน แถวเดียวกับร้าน Angel Cake แต่เลยไปอีกนิดนึง

พื้นที่ตรงนี้เป็นร้านราชาจักรยาน (เฮียตี๋) ซึ่งขยับขยายร้านมาจากศรีราชา เพราะร้านเก่าเล็กคับแคบมาก

ราชาจักรยานเป็นร้านขายจักรยานหมายเลข 1 ของภาคตะวันออก ลูกค้าเยอะแยะมากมายในแต่ละวัน

พอย้ายมาอยู่ตรงนี้่พื้นที่กว้างขวางเหลือเฟือ จึงเกิดไอเดียทำร้านกาแฟขึ้นมาติดกันกับร้าน เพื่อให้ลูกค้าที่เอาจักรยานมาซ่อม ได้มีที่นั่งรอ

การตกแต่งร้านจึงเป็นคอนเซ็ปของจักรยานล้วนๆ ไม่ใช่ชาวจักรยานยังชอบเลย เพราะตกแต่งร้านได้สวยหรู ดูดี มีระดับ

มีจักรยานโบราณ จักรยานราคาแพง และจักรยานแปลกๆมากมายไว้ให้ถ่ายภาพเก็บ

ทางร้านมีโปรโมชั่น สำหรับคนรักจักรยานที่ปั่นจักรยานของท่านมาที่ร้านพร้อมเครื่องแต่งกายที่พร้อมออกกำลังกาย (ใส่หมวกกันน็อก)

จะได้ส่วนลดแก้วละ 5 บาท (จริงๆน่าจะ 10 บาทไปเลยเนอะ)

เครื่องดื่มต่างๆ ชา กาแฟ น้ำปั่น ทำได้ตามมาตราฐานทั่วไป เค้กมีให้เลือกพอสมควร อร่อยใช้ได้เลย

แว่วๆ ว่าเร็วๆนี้จะมีบริการด้านอาหารตามมาด้วย 